Diari Oficial de la Generalitat Valenciana


Sumari del DOGV 9456, del 25-10-2022 (2022/9753)

DECRET 175/2022, de 21 d'octubre, del Consell, de modificació de l'article 2, del Decret 208/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a famílies monoparentals, destinades a compensar despeses relacionades amb la protecció de la salut en 2022 i de modificació de l'article 2 del Decret 209/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a diferents col·lectius de persones, destinades a compensar despeses relacionades amb la protecció de la salut en 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9456

Data del DOGV
:   25-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9753


Data del document
:   21-10-2022

Organisme emissor
:   Conselleria de Sanitat Universal i Salut Pública

Tipus de document
:   Decret

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

DECRET 175/2022, de 21 d'octubre, del Consell, de modificació de l'article 2, del Decret 208/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a famílies monoparentals, destinades a compensar despeses relacionades amb la protecció de la salut en 2022 i de modificació de l'article 2 del Decret 209/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a diferents col·lectius de persones, destinades a compensar despeses relacionades amb la protecció de la salut en 2022. [2022/9753]  
  
PREÀMBUL  
  
El Decret 208/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a famílies monoparentals, destinades a compensar despeses relacionades amb la protecció de la salut en 2022, i el Decret 209/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a diferents col·lectius de persones, destinades a compensar despeses relacionades amb la protecció de la salut en 2022, emparen subvenciones destinades a col·lectius especialment vulnerables, tots dos dictats de conformitat amb l'article 168.1.C) del a Llei 1/2015, de 6 de febrer, de la Generalitat, d'hisenda pública, del sector instrumental i subvencions, que disposa que «Amb caràcter excepcional, aquelles altres subvencions en què s'acrediten raons d'interés públic, social o econòmic o humanitari, o d'altres ben justificades que dificulten la seua convocatòria pública».  
  
En tots dos decrets es manifesta la voluntat del Consell d'aconseguir l'objectiu primordial d'establir l'estructura i el funcionament del sistema sanitari públic en el model polític i territorial que deriva de la Constitució, on s'estableix que els poders públics han d'orientar les seues polítiques de despesa sanitària amb vista a corregir desigualtats sanitàries i garantir la igualtat d'accés als serveis sanitaris públics en tot el territori espanyol.  
La Llei 16/2003, de 28 de maig, de cohesió i qualitat del Sistema Nacional de Salut, estableix el marc legal per a les accions de coordinació i cooperació de les administracions públiques sanitàries, en l'exercici de les seues respectives competències, de manera que es garantisca l'equitat, la qualitat i la participació social en el Sistema Nacional de Salut, així com la col·laboració activa d'aquest en la reducció de les desigualtats en salut.  
La prestació farmacèutica es considera element essencial en l'atenció a la salut i també és necessària la consecució d'una adherència terapèutica eficient per a evitar complicacions mèdiques i psicosocials de la malaltia, la millora en la qualitat de vida del col·lectiu de pacients i l'evitar el mal ús dels recursos d'atenció de salut.  
  
Per això el Consell ha emprés i desenvolupa una política clara de recuperació i ampliació de drets en matèria sanitària. Referent a la prestació farmacèutica, ha aprovat subvencions directes destinades a compensar despeses relacionades amb la protecció de la salut des de l'any 2016.  
Els col·lectius de persones beneficiàries són pensionistes amb rendes baixes, persones amb diversitat funcional, persones menors d'edat amb renda baixa, així com persones menors d'edat no registrades ni autoritzades a residir a Espanya, persones en situació de desocupació, i famílies monoparentals.  
Aquestes subvencions al copagament farmacèutic i ortoprotètic han tingut un efecte positiu sobre l'adherència al tractament en la població subvencionada, en descendir tant el nombre de tractaments abandonats com el nombre de tractaments no iniciats.  
La prestació farmacèutica d'aquests col·lectius està subjecta a copagament i el sistema d'aportació de les persones usuàries i beneficiàries en la prestació farmacèutica ambulatòria es regula en l'article 102 del text refós de la Llei de garanties i ús racional dels medicaments i productes sanitaris.  
També el Reial Decret llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions, va comportar importants condicionants en l'acció protectora de la salut i la prestació farmacèutica, on mereixen especial atenció les persones beneficiàries del títol de família monoparental així com aquelles pertanyents a llars en risc de pobresa i exclusió social, amb escassetat de mitjans econòmics, que es troben en una situació real de necessitat per a la cobertura de les seues necessitats bàsiques i més per a l'accés a la prestació farmacèutica, fins al punt que aquesta situació econòmica és un criteri que interfereix entre altres, en el no inici de tractaments farmacològics prescrits per personal facultatiu i en el seu abandó. És, per tant, un risc inassumible mantindre a col·lectius desfavorits, mereixedors d'especial empara constitucional, lluny del gaudi efectiu del dret a la prestació farmacèutica, ja que no existeix possibilitat del gaudi parcial d'aquest dret a través de la seua mera enunciació formal.  
  
Des de l'any 2016, el mecanisme de la subvenció implantat en la Comunitat Valenciana ha permés reduir la taxa d'abandó dels tractaments en els col·lectius que actualment són subvencionats, i ha garantit el tractament i restabliment de la seua salut a través de la prestació farmacèutica, eliminant els obstacles econòmics que el sistema d'aportació representa.  
La falta d'adherència als tractaments prescrits, i la conseqüent conveniència d'assegurar la disminució dels percentatges d'abandó o de falta d'inici dels tractaments prescrits, sense fer-ho dependre d'un lent procés de pública concurrència, que en molts casos es pot frustrar, a més, per la falta d'iniciativa en pacients que sol·liciten la subvenció, fan dificultós un procés de convocatòria pública, la qual cosa justifica, juntament amb les raons d'interés públic sanitari abans al·ludides, acudir al procediment de concessió directa mitjançant decret juntament amb la possibilitat que dona l'article 168.1.C La Llei 1/2015, de 6 de febrer, de la Generalitat, d'hisenda pública, del sector instrumental i subvencions, en preveure que es podran concedir de manera directa «amb caràcter excepcional, aquelles altres subvencions en què s'acrediten raons d'interés públic, social o econòmic o humanitari, o altres.  
  
L'aplicació de la Llei 11/2020, de 30 de desembre, de Pressupostos Generals de l'Estat per a l'any 2021 que va incorporar, per primera vegada i amb afectació a nivell nacional, en la seua disposició final trentena cinquena, l'exempció per a entre altres col·lectius dels pensionistes de la Seguretat Social, la renda anual de la qual siga inferior a 5.635 euros consignada en la casella de base liquidable general i de l'estalvi de la declaració de l'Impost sobre la Renda de les Persones Físiques, i els que, en el cas de no estar obligats a presentar aquesta declaració, perceben una renda anual inferior a 11.200 euros.  
Aquesta nova normativa ha implicat que aquesta subvenció en la Comunitat Valenciana s'haja reduït exclusivament a pacients amb una renda entre els 11.200 i 18.000 - i provoque en aquest exercici variacions en la població perceptora d'aquestes subvencions.  
Així, el nombre de persones afectes a percebre de la línia pressupostària S7484000 «Ajudes a col·lectius especialment vulnerables per raons econòmiques i/o socials», del programa pressupostari 412.25 capítol IV dels pressupostos per a la Generalitat 2002, ha experimentat un descens entre l'any 2021/2022, de 265.000 de persones.  
I, por un altre costat, el nombre de persones afectes a percebre de la línia pressupostària S0424000 «Ajudes a col·lectius especialment vulnerables menors d'edat», del programa pressupostari 412.25 capítol IV dels pressupostos per a la Generalitat 2002, ha experimentat un augment entre l'any 2021/2022, de 51.250 ciutadans i ciutadanes.  
A més, el nombre de persones afectes a percebre de la línia pressupostària a S0439000 «Ajudes pobresa farmacèutica, famílies monoparentals», del programa pressupostari 412.25 capítol IV dels pressupostos per a la Generalitat 2002, ha experimentat un augment entre l'any 2021/2022, de 15 persones.  
Aquesta situació comporta la necessitat de modificar els imports de les referides línies de subvenció, i que permeta atendre com cal les ajudes d'aquests col·lectius assenyalats.  
Aquestes subvencions que es concedisquen conforme a les bases generals dels decrets esmentats no requereixen la notificació a la Comissió Europea, perquè no compleixen tots els requisits de l'apartat 1 de l'article 107 del Tractat de Funcionament de la Unió Europea, ja que van dirigides a persones que no exerceixen cap activitat econòmica.  
Per això, i en virtut de les facultats que em confereix l'article 28 c) de la Llei 5/1983, de 30 de desembre, del Consell de la Generalitat, de conformitat amb l'article 168.1.C) de la Llei 1/2015, de 6 de febrer de la Generalitat, d'hisenda pública, del sector públic instrumental i subvencions, després de l'informe de la Conselleria d'Hisenda i Model Econòmic i de l'informe de l'Advocacia General de la Generalitat, i amb la deliberació prèvia del Consell, en la reunió del dia 21 de octubre de 2022,  
  
  
DECRETE  
  
Article primer. Modificació de l'article 2 del Decret 208/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a famílies monoparentals, destinades a compensar despeses relacionades amb la protecció de la salut en 2022  
Es modifica l'article 2 del Decret 208/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a famílies monoparentals, destinades a compensar despeses relacionades amb la protecció de la salut en 2022, que queda redactat en els següents termes:  
«Article 2. Finançament  
Les subvencions es concediran amb càrrec als pressupostos de la Generalitat per a 2022, programa pressupostari 412.25, capítol IV, línia pressupostària S0439000 (Ajudes pobresa farmacèutica) amb un import total màxim de 16.849,00 ?».  
  
Article segon. Modificació de l'article 2 a) i c) del Decret 209/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a diferents col·lectius de persones, destinades a compensar despeses relacionades amb la protecció de la salut en 2022  
Es modifica l'article 2 a) i c) del Decret 209/2021, de 23 de desembre, del Consell, d'aprovació de les bases reguladores i la convocatòria per a la concessió de subvencions directes a diferents col·lectius de persones, destinades a compensar despeses relacionades amb la protecció de la salut en 2022, que queda redactat en els següents termes:  
  
«Article 2. Finançament  
1. Les subvencions relacionades a continuació es concediran amb càrrec als pressupostos de la Generalitat per a 2022, programa pressupostari 412.25, capítol IV, amb els imports següents:  
a) Per al col·lectiu de persones pensionistes; línia pressupostària S7484000, «Ajudes a col·lectius especialment vulnerables per raons econòmiques i/o socials», amb un import total màxim de 96.731.101,00 euros.  
b) -  
c) Per a persones menors d'edat; Línia pressupostària S0424000, «Ajudes a col·lectius especialment vulnerables, menors d'edat», amb un import total màxim de 6.609.000 euros.  
d) ?»  
  
  
DISPOSICIÓ FINAL  
  
Única. Producció d'efectes  
Aquest decret produirà efectes des de l'endemà de ser publicat.  
  
  
València, 21 d'octubre de 2022  
  
El president de la Generalitat,  
XIMO PUIG I FERRER  
  
El conseller de Sanitat Universal i Salut Pública,  
MIGUEL MÍNGUEZ PÉREZ